Cramă Știrbey marchează 20 de ani de activitate  și lansează  un spumant aniversar
Crama Știrbey aniversează 20 de ani de la redeschidere, prin lansarea unui produs de colecție, spumantul aniversar Crâmpoșie 2011, potrivit unui comunicat emis redacției. Ediția limitată reflectă moștenirea viticolă a regiunii Drăgășani și dedicarea cramei pentru vinurile premium realizate din soiuri autohtone. Obținut din struguri de Crâmpoșie, recolta 2011, acest spumant brut este rezultatul unei maturări îndelungate pe drojdie, timp de 12 ani, folosind metoda tradițională.